
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1876 

14 Σεπτεμβρίου 2007 


ΑΠΟΦΑΣΕΙ Σ 

Αριθμ. 50891 

Οικονομική Διοίκηση και Διαχείριση των Δημοτικών και 
Κοινοτικών Κοινωφελών Επιχειρήσεων του Κώδικα 
Δήμων και Κοινοτήτων (ν. 3463/2006). 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της περ. δ, του άρθρου 264 του Κώ¬ 
δικα Δήμων και Κοινοτήτων, όπως κυρώθηκε με το 
ν. 3463/2006 (ΦΕΚ 114 Α'). 

2. Τις διατάξεις των άρθρων 255 - 263 του Κώδικα 
Δήμων και Κοινοτήτων (ΚΔΚ). 

3. Την υπ’ αριθμ. ΔΙΔΚ/Φ.1/2/6139/24.3.2004 (ΦΕΚ 527 Β') 
απόφαση του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού ή του προϋπολογισμού των ΟΤΑ, 
αποφασίζουμε: 

Αρθρο 1 

Διαχειριστική περίοδος 

Η διαχειριστική περίοδος των δημοτικών και κοινοτι¬ 
κών κοινωφελών επιχειρήσεων αρχίζει την 1η Ιανουάριου 
και λήγει την 31η Δεκεμβρίου του ιδίου έτους. 

Αρθρο 2 
Προϋπολογισμός 

1. Η οικονομική διαχείριση της επιχείρησης ενεργείται 
με βάση το δικό της προϋπολογισμό εσόδων και εξόδων, 
σύμφωνα με το άρθρο 260 του ΚΔΚ. 


2. Ο προϋπολογισμός καταρτίζεται από την οικονομική 
υπηρεσία, δύο μήνες πριν την έναρξη του οικονομικού 
έτους, βάσει προβλέψεων που στηρίζονται σε οικονο¬ 
μικά ή άλλα στοιχεία και υποβάλλεται προς έγκριση 
στο Διοικητικό Συμβούλιο της επιχείρησης, μετά από 
εισήγηση του Προέδρου. 

3. Μετά την έγκρισή του από το Διοικητικό Συμβούλιο, 
υποβάλλεται προς έγκριση στο Δημοτικό ή Κοινοτικό 
Συμβούλιο. Η έγκριση του προϋπολογισμού της επιχεί¬ 
ρησης από το Δημοτικό ή Κοινοτικό Συμβούλιο, γίνεται 
το αργότερο εντός μηνός από την ψήφιση του προϋ¬ 
πολογισμού του Δήμου ή της Κοινότητας. 

4. Σε περίπτωση χρηματοδότησης της επιχείρησης 
από τον Δήμο ή την Κοινότητα, ο προϋπολογισμός περι¬ 
έχει το αντίστοιχο ετήσιο μέρος του διετούς προγράμ¬ 
ματος δράσης, σύμφωνα με το άρθρο 259 του ΚΔΚ. 

Αρθρο 3 

Ισολογισμός - Ετήσιες Οικονομικές Καταστάσεις 

1. Η επιχείρηση καταρτίζει μέσα στο πρώτο τετράμη¬ 
νο, του επόμενου της διαχειριστικής περιόδου έτους, 
τις ετήσιες οικονομικές καταστάσεις. 

Οι ετήσιες οικονομικές καταστάσεις περιλαμβάνουν: 

• Την κατάσταση του ισολογισμού τέλους χρήσεως. 

• Την κατάσταση του λογαριασμού αποτελεσμάτων 
χρήσεως. 

• Τον πίνακα διαθέσεως αποτελεσμάτων. 

• Την κατάσταση του λογαριασμού γενικής εκμεταλ- 
λεύσεως. 

• Το προσάρτημα του ισολογισμού και των αποτελε¬ 
σμάτων χρήσεως. 

2. Ο ισολογισμός και ο απολογισμός υπογράφονται 
από τον Πρόεδρο ή τον Αντιπρόεδρο της επιχείρη¬ 
σης, από τον Γ ενικό Διευθυντή και σε περίπτωση που 
δεν υπάρχει τέτοιος, από ένα μέλος του Διοικητικού 
Συμβουλίου και τον υπεύθυνο για την διεύθυνση του 
λογιστηρίου. 

Αρθρο 4 

Έκθεση Διαχείρισης Διοικητικού Συμβουλίου 

1. Ο ισολογισμός συνοδεύεται από αναλυτική έκθεση 
πεπραγμένων, που συντάσσεται από τον Πρόεδρο και 
εγκρίνεται από το Διοικητικό Συμβούλιο. Στην έκθεση 
περιλαμβάνεται ειδική αναφορά για την εκτέλεση του 
προγράμματος δράσης του άρθρου 259 του ΚΔΚ και 
βεβαιώνεται ότι τηρήθηκαν οι σχετικές νομοθετικές 
προβλέψεις και οι κανονισμοί της επιχείρησης. 

2. Η έκθεση του Διοικητικού Συμβουλίου προς το 
Δημοτικό ή Κοινοτικό Συμβούλιο, παρέχει σαφή και 
πραγματική εικόνα της εξελίξεως των εργασιών και 
της οικονομικής θέσης της επιχείρησης, καθώς και πλη¬ 
ροφορίες για την προβλεπόμενη πορεία αυτής. 

Αρθρο 5 

Υποβολή Οικονομικών Καταστάσεων και 
Έκθεσης Διαχείρισης 

Το Διοικητικό Συμβούλιο υποβάλει ως το τέλος Απρι¬ 
λίου, του επόμενου της διαχειριστικής περιόδου έτους, 
τις ετήσιες οικονομικές καταστάσεις, μαζί με την έκ¬ 
θεση των ελεγκτών και την έκθεση του Διοικητικού 
Συμβουλίου στο Δημοτικό ή Κοινοτικό Συμβούλιο προς 
έγκριση. 

Το Δημοτικό η Κοινοτικό Συμβούλιο αποφασίζει επ’ 
αυτών, μέσα σε δύο μήνες από την υποβολή τους. 

Αρθρο 6 

Δημοσίευση Οικονομικών Καταστάσεων 

Μετά την έγκριση από το Δημοτικό ή Κοινοτικό Συμ¬ 
βούλιο, ο ισολογισμός, η κατάσταση αποτελεσμάτων 
χρήσης, ο πίνακας διάθεσης αποτελεσμάτων και η 
έκθεση των ορκωτών ελεγκτών δημοσιεύεται σε μια 
ημερήσια ή εβδομαδιαία τοπική εφημερίδα, ή αν δεν 
υπάρχει τέτοια, σε εφημερίδα που εκδίδεται εντός 
των ορίων του νομού που εδρεύει η επιχείρηση, κατά 
την κρίση του Προέδρου του Διοικητικού Συμβουλίου 
αυτής. 

Αρθρο 7 
Αποθεματικά 

1. Κάθε χρόνο αφαιρείται το 5% των κερδών, για το 
σχηματισμό του τακτικού αποθεματικού και μέχρι το 
50% του κεφαλαίου. Το αποθεματικά αυτό είναι υπο¬ 
χρεωτικό για κάθε έτος. 

2. Με απόφαση του Διοικητικού Συμβουλίου, που 
εγκρίνεται από το Δημοτικό ή Κοινοτικό Συμβούλιο, 
μπορεί να δημιουργηθεί έκτακτο αποθεματικά. Με την 
ίδια απόφαση καθορίζεται και το ύψος του έκτακτου 
αποθεματικού. 

Αρθρο 8 

Διαχειριστικός έλεγχος 

1. Ο τακτικός διαχειριστικός έλεγχος της επιχείρησης, 
από τα πρόσωπα της παραγράφου 1 του άρθρου 261 


του ΚΔΚ διενεργείται μέχρι το τέλος Απριλίου, του 
επόμενου της διαχειριστικής περιόδου έτους. 

2. Σε περίπτωση έκτακτου διαχειριστικού ελέγχου, σε 
εφαρμογή της παρ. 2 του άρθρου 261 του ΚΔΚ, η έκθεση 
των ελεγκτών αποστέλλεται στο όργανο που αποφά¬ 
σισε τον έλεγχο και κοινοποιείται στην επιχείρηση και 
στο Δημοτικό ή Κοινοτικό Συμβούλιο. 

Αρθρο 9 

Λύση και εκκαθάριση 

1. Δημοτική ή Κοινοτική κοινωφελής επιχείρηση μπο¬ 
ρεί να λυθεί πριν την πάροδο της διάρκειάς της με 
αιτιολογημένη απόφαση του Δημοτικού ή Κοινοτικού 
συμβουλίου, η οποία λαμβάνεται με την απόλυτη πλει- 
οψηφία του συνόλου των μελών του και πράξη του 
Γενικού Γραμματέα της Περιφέρειας που δημοσιεύεται 
στην Εφημερίδα της Κυβερνήσεως. Με την ίδια διαδι¬ 
κασία λύεται η επιχείρηση υποχρεωτικά, εάν α) λήξει 
χωρίς να παραταθεί η διάρκεια της, β) πτωχεύσει και 
γ) καταστεί ανενεργός για χρονικό διάστημα άνω των 
δύο (2) ετών. 

2. Τη λύση της επιχείρησης ακολουθεί η εκκαθάριση 
αυτής. Μετά την εκκαθάριση της επιχείρησης, όσα πε¬ 
ριουσιακά στοιχεία απομένουν περιέρχονται στο Δήμο 
ή την Κοινότητα που την είχε συστήσει. 

3. Η εκκαθάριση γίνεται μόνον από ορκωτούς ελεγκτές 
που ορίζονται από το Δημοτικό ή Κοινοτικό συμβού¬ 
λιο. 

4. Με τον ορισμό των εκκαθαριστών παύει αυτοδίκαια 
η εξουσία των μελών του Διοικητικού Συμβουλίου και τις 
αρμοδιότητές του ασκούν οι εκκαθαριστές, εκτός από 
τις αρμοδιότητες που θα κρατήσει το ίδιο το Δημοτικό 
ή Κοινοτικό Συμβούλιο. Επίσης με τον ορισμό των εκκα¬ 
θαριστούν παύει αυτοδίκαια η εξουσία των ελεγκτών. Οι 
διοριζόμενοι εκκαθαριστές οφείλουν, μόλις αναλάβουν 
τα καθήκοντά τους, να ενεργήσουν απογραφή της πε¬ 
ριουσίας της επιχείρησης. 

5. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της επιχείρησης. 
Το υπόλοιπο περιέρχεται στο Δήμο ή την Κοινότητα 
που έχει συστήσει την επιχείρηση. Οι λογαριασμοί της 
εκκαθάρισης εγκρίνονται από το Δημοτικό ή Κοινοτικό 
Συμβούλιο, το οποίο επίσης αποφασίζει για την απαλλα¬ 
γή των εκκαθαριστών, από κάθε ευθύνη. Οι συζητήσεις 
και οι αποφάσεις των εκκαθαριστών καταχωρούνται 
περιληπτικά στο βιβλίο πρακτικών του διοικητικού συμ¬ 
βουλίου της επιχείρησης. 

6. Το στάδιο της εκκαθάρισης δεν μπορεί να υπερβεί 
την τριετία, από την ημερομηνία έναρξης της εκκα¬ 
θάρισης. Για τη συνέχιση της εκκαθάρισης πέραν της 
τριετίας απαιτείται σχετική πράξη του Γενικού Γραμ¬ 
ματέα της οικείας Περιφέρειας. Το στάδιο όμως της 
εκκαθάρισης δεν μπορεί σε καμία περίπτωση να υπερβεί 
τη πενταετία. 

7. Αν η διάλυση επιχείρησης έγινε λόγω λήξης της 
διάρκειας ή λόγω πτώχευσης, που όμως ανακλήθηκε ή 
περατώθηκε με συμβιβασμό, είναι δυνατή η αναβίωση 
της επιχείρησης με απόφαση του Δημοτικού ή Κοινοτι¬ 
κού Συμβουλίου και πράξη του Γενικού Γραμματέα της 
οικείας Περιφέρειας. 


Άρθρο 10 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2007 

Ο ΥΦΥΠΟΥΡΓΟΣ 

ΘΑΝΑΣΗΣ ΝΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΦΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΓΟίτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίηΙθΓπβΙ: Ιι1«ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'-Ι- Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.θ1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

